section_heading: Podrijetlo
paragraph_text: Rikard od Yorka se rodio 1411. godine, kao sin Rikarda, grofa od Cambridgea (1385. – 1415.), i njegove supruge Ane Mortimer (1388. – 1411.). Oboje su vukli korijene od kralja Eduarda III. (1312. – 1377.): Rikardov otac je bio sin Edmunda, 1. vojvode od Yorka (začetnika dinastije York), četvrti preživjeli sin Eduarda III., dok je njegova majka Ana Mortimer bila prapraunuka Lionela, vojvode od Clarencea, Eduardovog drugog sina. Nakon smrti Aninog brata Edmunda, grofa od Marcha, 1425. godine, njezin je sin Rikard od Yorka polagao pravo na englesko prijestolje. Budući da je Anin brat nije imao djece, Rikardovo pravo na prijestolje je bilo znatno superiornije od prava Lancasterovih koji su korijene vukli od Ivana od Gaunta, trećeg sina Eduarda III.